Austin Gipsy

Gipsy var en bilmodell med firehjulstrekk fra den britiske bilprodusenten Austin.  Den var tenkt som en konkurrent til Land Rover, men hadde noen forskjellige løsninger fra denne.  Blant annet var karosseriet av stål i stedet for Land Rovers aluminium, og man hadde valgt en løsning med uavhengig hjuloppheng i stedet for Land Rovers stive aksler.

Først var den tilgjengelig med 90 tommer (2286 mm) akselavstand, men fra Series II kom en versjon med 111 tommer (2819 mm) akselavstand i tillegg.

Da BMC (hvor Austin inngikk) ble slått sammen med Leyland Motors for å danne British Leyland satt det nye konsernet med to like modeller, Gipsy og Land Rover.  Produksjonen av Gipsy ble stoppet etter at rundt 20 tusen kjøretøyer hadde blitt solgt.

Eksterne lenker 
 
 Austin Memories (engelsk)
  The Austin Gipsy site (engelsk)

Gipsy
Terrengkjøretøyer
Bilmodeller introdusert i 1958